### 12.    Drøftelse af det videre forløb af stiforbindelse til [adresse] efter puljeafslag

**Åbent**

Sagsnr.: 326-2018-7189        J.nr.: 05.04.00           Dokumentnr.:
326-2018-60228

**Sagstype**

Drøftelse

**Resume og sagens baggrund**

Der er på baggrund af U38 i budgetaftalen for budget 2018 -
2021 søgt tilskud fra en statslig pulje til fremme af cyklismen til dækning af
40% af udgifterne til cykelstien [adresse].

Der er nu modtaget afslag på tilskudsansøgningen og det
videre forløb af stiforbindelsen til [adresse] kan drøftes i denne sag.

**Indstillinger**

Direktøren indstiller, at sagen drøftes.

**Behandling**

Direktionen, Økonomiudvalget, Kommunalbestyrelsen

**Sagsfremstilling**

I budgetaftalen for 2018 blev der afsat budget til anlægsudgifter
på i alt 20,5 mio. kr. i årene 2018 og 2019 til stiforbindelsen til [adresse].
Samtidig blev der budgetlagt med anlægsindtægter på 8,2 mio. kr., svarende til
40 % af udgifterne, fra tilskud fra den statslige pulje på 100 mio. kr., der
blev afsat til fremme af cyklisme. Der er således afsat et nettobeløb på 12,3
mio. kr.

Der blev indsendt ansøgning med beskrivelse af stiprojektet
og i forbindelse med detailplan-lægningen er budgettet til projektet blevet
beregnet til at udgøre i alt 17,2 mio. kr. i modsætning til det oprindelige
skøn på 20,4 mio. kr. Der blev derfor ansøgt om tilskud på 6,9 mio. kr.,
svarende til 40% af 17,2 mio. kr.

Der er nu modtaget afslag på tilskudsansøgningen og der
modtages derfor ikke tilskud til dæk-ning af en del af udgifterne til
stiprojektet. Teknik og Miljøudvalget blev orienteret på mødet d. 9. januar
2018.

I U38 i budgetaftalen for 2018-2021 fremgår det, at de
afsatte anlægsmidler er betinget af tildeling af puljetilskud og der kan
således ikke arbejdes videre med projektet i sin nuværende form.

Der kan fra administrationens side foreslås forskellige
scenarier.

For det første kan de afsatte rådighedsbeløb tilbageføres
til kassebeholdningen.

Alternativt kan der prioriteres en anden sti-strækning, som
vil kunne rummes inden for det nuværende anlægsbeløb på 12,3 mio. kr.

En tredje mulighed er, at der anvises yderligere kommunal
finansiering, således at stiforbindelsen til [adresse] kan gennemføres. Der er
afsat et nettobeløb på 12,3 mio. kr. til stiforbindel-sen og ud fra det
efterfølgende detaljerede anlægsbudget vil udgiften udgøre 17,2 mio. kr. Der
mangler således kommunal finansiering af 4,9 mio. kr. for at projektet kan
gennemføres. Fi-nansieringen kan indgå i budgetlægningen for 2019-2022.

**Økonomiske konsekvenser**

Der er afsat netto 12,3 mio. kr. fordelt med 4,3 mio. kr. i
2018 og 8,0 mio. kr. i 2019.

Såfremt det besluttes at gennemføre anlægsprojektet med fuld
kommunal finansiering, vil der efterfølgende blive fremlagt en sag til
Kommunalbestyrelsen med frigivelse af beløbet og en mere detaljeret beskrivelse
af selve stiprojektet.

**Direktionens møde den 12. marts
2018:**

Anbefales.

**Økonomiudvalgets møde den 14.
marts 2018:**

Økonomiudvalget anbefaler scenarie 3, jf.
sagsfremstillingen, dvs. at projektet gennemføres, som forudsat i budgetlægning
for 2018, og at resterende finansiering indgår i budgetlægning for 2019.